stanford-oval/wikipedia huggingface dataset:
Mullan alla
Juoni

Sarjan aloitusjaksossa perheen isä Nathaniel Fisher kuolee traagisesti liikenneonnettomuudessa. Isä ilmestyy kuitenkin useasti sarjan myöhemmissä jaksoissa perheensä jäsenille jutustelemaan näiden kanssa – kuolleet kummittelevat sarjassa muutenkin vähän väliä. Fisherin elossa oleviin perheenjäseniin lukeutuvat äiti Ruth (Frances Conroy) sekä aikuiset lapset Nathaniel "Nate" (Peter Krause), David (Michael C. Hall) ja Claire (Lauren Ambrose).
Nate ja David ottavat isänsä kuoltua hautausurakointiliikkeen haltuunsa. Perheen esikoinen, 35-vuotias Nate, seurustelee shiatsu-hieroja Brenda Chenowithin (Rachel Griffiths) kanssa. Myöhemmin Nate tapaa uudelleen entisen kämppäkaverinsa Seattlen ajoilta Lisa Kimmelin (Lili Taylor), ja Lisa tulee Naten järkytykseksi raskaaksi. Natella on vakava sairaus; aivoverisuonten valtimo-laskimoepämuodostuma (AVM), jonka vuoksi hänelle tehdään iso leikkaus. Leikkauksen jälkeen Nate ryhdistäytyy ja Lisa ja tytär Maya muuttavat asumaan Naten kanssa. David tapailee poliisi Keith Charlesia (Mathew St. Patrick). Sarjaa on sekä kiitelty että moitittu sen avoimesti kuvaamasta homoseksuaalisuudesta. Kuopus Clare, sarjan alkupuolella varsin ailahtelavainen nuori nainen, alkaa lukion loputtua opiskella taidetta.
Sarjan jokaisen jakson alussa kuolee ihminen, ja vainajasta tulee aina Fisherin hautaustoimiston asiakas. Pääasiassa sarja keskittyy kuitenkin keskeisiin hahmoihinsa, heidän ihmissuhteisiinsa, elämiinsä ja ongelmiinsa.
Näyttelijät > Pääosissa

| 0 | 1 | 2 |
| --- | --- | --- |
|  Peter Krause   | … |  Nathaniel ”Nate” Fisher, Jr.   |
|  Michael C. Hall   | … |  David Fisher   |
|  Frances Conroy   | … |  Ruth O'Connor Fisher   |
|  Lauren Ambrose   | … |  Claire Fisher   |
|  Freddy Rodriguez   | … |  Federico ”Rico” Diaz   |
|  Mathew St. Patrick   | … |  Keith Charles   |
|  Rachel Griffiths   | … |  Brenda Chenowith   |
Näyttelijät > Muissa rooleissa

| 0 | 1 | 2 |
| --- | --- | --- |
|  Jeremy Sisto   | … |  Billy Chenowith   |
|  James Cromwell   | … |  George Sibley   |
|  Justina Machado   | … |  Vanessa Diaz   |
|  Richard Jenkins   | … |  Nathaniel Fisher, Sr.   |
|  Joanna Cassidy   | … |  Margaret Chenowith   |
|  Lili Taylor   | … |  Lisa Kimmel Fisher   |
|  Patricia Clarkson   | … |  Sarah O'Connor   |
|  Ed O'Ross   | … |  Nikolai   |
|  Kathy Bates   | … |  Bettina   |
|  Eric Balfour   | … |  Gabriel Dimas   |
|  Ben Foster   | … |  Russell Corwin   |
|  Peter Macdissi   | … |  Olivier Castro-Staal   |
|  Rainn Wilson   | … |  Arthur Martin   |
|  Tim Maculan   | … |  Father Jack   |
|  Robert Foxworth   | … |  Dr. Bernard Chenowith   |
Aiheesta muualla

Six Feet Under official website (Arkistoitu – Internet Archive) (englanniksi)
Six Feet Under Internet Movie Databasessa (englanniksi)
About Gay Movies :: Six Feet Under (Arkistoitu – Internet Archive): Synopsis, gay interest, review, quotes, pictures and more. (englanniksi)
Six Feet Under– The Movie Network (Arkistoitu – Internet Archive) (englanniksi)
Nearsaaret

| Nearsaaret |
| --- | --- |
 Läntiset Aleutit: Nearsaaret (1–5), Buldir (6) ja Ratsaaret (7–15)
  
Merialue:  Tyynimeri
Saaria yht.:  15
Suurin saari:  Attu
Muita saaria:  Agattu, Shemya
Pinta-ala:  1 144 km²
Valtio
Valtio:  Yhdysvallat
Osavaltio:  Alaska
Piirikunta:  Länsi-Aleutit
Väestö
Väkiluku:  47
Nearsaaret (engl. Near Islands) on pienin ja läntisin Aleuttien saariketjuun kuuluvista saariryhmistä Lounais-Alaskassa.
Ryhmän suurimmat saaret ovat Attu ja Agattu. Niiden välissä olevien muutamien karien lisäksi ryhmään kuuluvat niiden itäpuolella sijaitsevat Semichisaaret, jonka suurimmat saaret ovat Alaid, Nizki ja Shemya. Noin 35 kilometriä itäkaakkoon Shemyasta on ryhmä pieniä kareja, jotka tunnetaan nimellä Ingenstrem Rocks. Saarten kokonaispinta-ala on 1 144 km² ja saarilla asuu 47 ihmistä (2000). Ainoat asutetut saaret ovat Shemya ja Attu.
Venäläiset tutkimusmatkailijat antoivat 1700-luvulla saarilryhmälle nimen Bližnije ostrova (Ближние острова), "Lähisaaret", koska ne ovat lähimpänä Venäjän mannerta sijaitseva osa Aleutteja. Englantilainen nimi Near Islands on käännös tästä nimestä.
Neasdenin temppeli

Neasdenin temppeli
Neasdenin temppeli eli BAPS Shri Swaminarayan Mandir on Lontoossa Neasdenin kaupunginosassa Brentin kaupunkipiirissä sijaitseva hindutemppeli. Temppeli valmistui vuonna 1995, jolloin se oli maansa ensimmäinen kaikkia vastu shastra -perinteitä noudattava hindutemppeli. Temppeli edustaa Swaminarayan-liikkeen alaisuudessa toimivaa Bochasanwasi Akshar Purushottam Swaminarayan Sanstha (BAPS) -suuntausta. Se on omistettu hindujohtaja Swaminarayanille, jota yhteisö kunnioittaa jumalana.
Ensimmäinen Lontoon Swaminarayan-temppeli perustettiin vuonna 1970 käytöstä poistettuun kristilliseen kirkkoon Islingtonissa. Ensimmäisen temppelin vihki käyttöön uskonnollinen johtaja Yogiji Maharaj, jonka seuraaja Pramukh Swami Maharaj tarvitsi yhteisölle suuremman temppelin. Yhteisö osti Neasdenin Meadow Garthissa sijainneen teollisuusalueen, johon he rakennuttivat uuden vuonna 1982 avatun temppelin. Pramukh Swami halusi rakennuttaa hindulaisten perinteiden mukaisen temppelin ja suunnitteli tekevänsä sen Meadow Garthin tontille, mutta arkkitehtien ja insinöörien mukaan tontti ei soveltunut siihen tilan puutteen vuoksi. Temppeliä vastapäätä sijaiseva varastorakennus tuli myyntiin vuonna 1990, minkä intialaiset arkkitehdit ja insinöörit katsoivat soveltuvan perinteisen hindutemppelin rakennuttamisalueeksi.
Temppelin ulkokuori on rakennettu bulgarialaisesta hiekkakivestä. Sisätilojen marmori on maahantuotu Intiasta ja Italiasta. Materiaalit toimitettiin Intian Gujaratiin hindulaisten käsityöläisten työstettäviksi. Enimmillään hankkeen parissa työskenteli 1 562 gujaratilaista ja rajasthanilaista kivenveistäjää. Valmis kiviaines kuljetettiin Englantiin, jossa temppelin kokoaminen alkoi 12. kesäkuuta 1993. Temppelin parissa työskenteli noin sata täyspäiväistä ja yli tuhat osa-aikaista vapaaehtoistyöntekijää. Temppeli valmistui kahdessa ja puolessa vuodessa.
Temppeli voitti vuonna 2007 ensimmäisen sijan kansallisessa Pride of Place -kilpailussa, jossa sai nimetä rakennuksen josta tunsi eniten ylpeyttä. Neasdenin temppelin viereinen tieosuus päätettiin vuonna 2020 uudelleennimetä Pramukh Swamin mukaan paikallisten vastustuksesta huolimatta, koska Brentin valtuusto katsoi sen olevan kansainvälinen maamerkki ja vaikuttaneen merkittävästi alueeseen.
Muistojen bulevardi

Muistojen bulevardi voi viitata seuraaviin asioihin:
”Muistojen Bulevardi”, Laila Kinnusen kappale
Muistojen Bulevardi – Laila Kinnusen unohtumattomat laulut, Eija Kantolan, Marita Taavitsaisen ja Saija Varjuksen albumi vuodelta 2002
Muistojen bulevardi, YLE Radio 1:n musiikkiohjelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Muistojen bulevardi”, voi hakea sivunnimihaulla, laajalla sivunnimihaulla tai tekstihaulla.
Muistojen kasetti

| Muistojen kasetti> Mixtape |
| --- | --- |

Ohjaaja:  Valerie Weiss
Käsikirjoittaja:  Stacey Menear
Tuottaja:   Gil Netter  Jim Wedaa 
Pääosat:   Gemma Brooke Allen  Nick Thune  Julie Bowen 
Valmistustiedot
Valmistusmaa:  Yhdysvallat
Tuotantoyhtiö:  Netflix
Kesto:  97 minuuttia
Aiheesta muualla
IMDb 
Infobox OKNimi-testi OK: 
Muistojen kasetti (engl. Mixtape) on vuonna 2021 ensi-iltansa saanut yhdysvaltalainen draamaelokuva, jonka on käsikirjoittanut Stacey Menear ja ohjannut Valerie Weiss. Elokuva kertoo 12-vuotiaasta Beverlystä, joka vuonna 1999 löytää edesmenneiden vanhempiensa tekemän rikkinäisen kokoelmakasetin ja lähtee etsimään kasetilla olevia kappaleita. Elokuvan pääroolia esittää Gemma Brook Allen.
Pacific Racing

| Pacific |
| --- | --- |

Koko nimi:  Pacific Grand Prix (1994) Pacific Team Lotus (1995)
Päämaja:  Thetford, Britannia
Perustajat:  Keith Wiggins
Henkilökunta:  Adrian Reynard Frank Coppuck
Tunnetuimmat kuljettajat:  Paul Belmondo Bertrand Gachot Giovanni Lavaggi Jean-Denis Délétraz Andrea Montermini
Moottorit:  Ilmor, Ford
Saavutukset Formula 1:n MM-sarjassa
Ensimmäinen kilpailu:  Brasilian GP 1994
Kilpailuja:  33
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Australian GP 1995
Pacific Grand Prix (alun perin Pacific Racing), tai lyhyemmin pelkästään Pacific oli vuodesta 1984 vuoteen 1996 toiminut talli, joka osallistui Formula 1, Formula 3000, Formula Ford ja Englannin Formula 3 -luokkiin. Formula 1 -sarjassa talli kilpaili kausina 1994–1995.
Aika ennen Formula Ykkösiä

Englantilaisen Keith Wigginsin vuonna 1984 perustama Pacific Grand Prix aloitti kilpailemisensa Euroopan Formula Ford-mestaruussarjassa. Pacificin tunnetuimpia alkuaikojen kuljettajia on J.J. Lehto, Bertrand Gachot, Eddie Irvine ja David Coulthard, jotka ajoivat tallin väreissä Formula Ford- ja Formula 3000 -luokissa.
Pacific Formula ykkösissä (1994–1995) > Heikko alku (1994)

Kun Keith Wigginsin perustama kilpatalli päätti lähteä mukaan Formula 1 -sarjaan, Pacific valitsi moottorikseen Ilmorin V10 ja kuljettajikseen Pacificilla jo 1980-luvulla ajaneen Bertrand Gachot'n, joka oli mukana myös tallin omistajapuolella ja tunnetun näyttelijän Jean-Paul Belmondon pojan, Paul Belmondon. Renkaat tulivat Goodyearilta, joka oli siihen aikaan sarjan ainoa rengasvalmistaja.
Pacificin sarjaan tuleminen myöhästyi vuodella, ja niinpä Reynardin vuodeksi 1993 suunnittelema auto oli kehityksestä jäljessä kaudelle 1994 lähdettäessä eikä Ilmorin alitehoinen kone ainakaan helpottanut tilannetta. Gachot oli selvästi tallin ykköskuljettaja ja selvisikin kilpailuun asti 5 kertaa alkukaudesta, mutta joutui joka kerta keskeyttämään kilpailun. Paul Belmondo osoittautui jonkin sortin pettymykseksi ja onnistui pääsemään itse kilpailuun kahdesti kauden aikana. Kauden loppupuolisko meni vielä alkuvuottakin huonommin, eivätkä Pacificin autot selvinneet mukaan kilpailuun kertaakaan.
Pacific Formula ykkösissä (1994–1995) > Pientä parantumista (1995)

Kaudelle 1995 lähdettäessä Pacificilla elettiin muutosten aikaa. Talli oli yhdistynyt toimintansa lopettaneen Lotuksen kanssa, minkä merkiksi autojen väritykseen lisättiin vihreä raita ja Lotuksen logo. Se sai heikkojen Ilmor-moottoreittensa tilalle hieman paremmat Fordin EDC-koneet, jotka eivät kuitenkaan olleet yhtä tehokkaita kuin Fordin kehittyneemmät, Sauberin käyttämät ECA:t puhumattakaan kärkitallien moottoreista. Gachot jatkoi tallissa, mutta heikosti ajanut Belmondo sai lähteä. Hänet korvasi Formula 3000:ssa menestynyt Andrea Montermini. Testikuskiksi tuli Oliver Gavin. Larroussen ja Lotuksen poistuttua kilparadoilta edelliskauden lopun jälkeen, ja vain yhden uuden tallin (Forti) liittyessä mukaan, sarjassa oli mukana enää 26 autoa. Tämä oli Pacificille hyvä uutinen, sillä sitä myötä tallin molemmat autot pääsivät varmasti jokaisen osakilpailun lähtöruudukkoon.
Montermini teki historiaa kauden avauskilpailussa, kun hän ajoi maaliin asti sijalla 9, vaikkakin 6 kierrosta jäljessä. Tämä oli ensimmäinen kerta, kun Pacificin auto selvisi ruutulipulle asti. Kauden 1994 ajan tallin kantavana voimana ollut, vuodeksi 1995 myös tallin osaomistajaksi ryhtynyt Gachot ei oikein pärjännyt Monterminille ja siirtyi pois kuljettajapaikalta kauden puolivälissä. Gachot'n paikalle saapui Giovanni Lavaggi, joka toi tallille kilpailemisen kannalta elintärkeää rahaa. Lavaggi ajoi neljä kilpailua ja joutui lähtemään, kun hänen sponsorirahatulonsa loppuivat. Lavaggin korvasi toinen "maksukuljettaja", Jean-Denis Delétraz, joka ei kyennyt parempaan kuin Lavaggi. Delétrazin visiitti tallissa kesti kaksi osakilpailua, ja kauden viimeiseen kolmeen osakilpailuun Pacificin toiseksi kuljettajaksi palasi Bertrand Gachot. Testikuljettaja Gavinin oli tarkoitus ajaa kauden viimeisessä kilpailussa Australiassa, mutta tämä ei onnistunut, koska FIA ei antanut hänelle superlisenssiä.
Vaikka Pacific ei saavuttanut pisteitä, oli kausi ollut parempi kuin tallin debyttikausi F1:ssä. Koko kauden tallissa ajanut Montermini selvisi maaliin asti neljästi, parhaana sijoituksena kahdeksas sija Saksan GP:stä. Gachotilta maalin pääsy onnistui kahdesti, ja hänen paras sijoituksensa oli kahdeksas sija kauden viimeisessä osakilpailussa, Australian GP:ssä.
Tarinan loppu

Talli vetäytyi Formula 1:stä vuoden 1995 jälkeen takaisin Formula 3000 -sarjaan. Menestys ei kuitenkaan ollut yhtä hyvää kuin aikaisempina vuosina, joten talli vetäytyi sarjasta. Tämän jälkeen Pacific yritti vielä osallistua Le Mansin 24 tunnin ajoon, jälleen kerran talli menestyi huonosti, joten se lopetti toimintansa lokakuussa.
Tallin perustaja Keith Wiggins oli mukana amerikkalaisessa Champ Car -sarjassa HVM-tallin johdossa. Kauden 2006 lopulla HVM-tallin pääomistajaksi tuli australialainen liikemies Paul Stoddart, ja tallin nimeksi vaihtui Minardi Team USA. Tallin nimi vaihtui takaisin HVM Racingiksi, kun Stoddart lopetti rahallisen tukensa ja poisti Minardi-nimen tallilta vuonna 2008.
F1-tulokset

| Vuosi | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Pacific PR01 | Ilmor 2175A V10 | Goodyear |  | BRA | PFC | SMR | MON | ESP | CAN | FRA | GBR | GER | HUN | BEL | ITA | POR | EUR | JPN | AUS |  | 0 |
| 1994 | Pacific PR01 | Ilmor 2175A V10 | Goodyear | Paul Belmondo | DNQ | DNQ | DNQ | Kesk | Kesk | DNQ | DNQ | DNQ | DNQ | DNQ | DNQ | DNQ | DNQ | DNQ | DNQ | DNQ |  | 0 |
| 1994 | Pacific PR01 | Ilmor 2175A V10 | Goodyear | Bertrand Gachot | Kesk | DNQ | Kesk | Kesk | Kesk | Kesk | DNQ | DNQ | DNQ | DNQ | DNQ | DNQ | DNQ | DNQ | DNQ | DNQ |  | 0 |
| 1995 | Pacific PR02 | Ford ED V8 | Goodyear |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PFC | JPN | AUS | 0 |
| 1995 | Pacific PR02 | Ford ED V8 | Goodyear | Bertrand Gachot | Kesk | Kesk | Kesk | Kesk | Kesk | Kesk | Kesk | 12 |  |  |  |  |  |  | Kesk | Kesk | 8 | 0 |
| 1995 | Pacific PR02 | Ford ED V8 | Goodyear | Giovanni Lavaggi |  |  |  |  |  |  |  |  | Kesk | Kesk | Kesk | Kesk |  |  |  |  |  | 0 |
| 1995 | Pacific PR02 | Ford ED V8 | Goodyear | Jean-Denis Délétraz |  |  |  |  |  |  |  |  |  |  |  |  | Kesk | 15 |  |  |  | 0 |
| 1995 | Pacific PR02 | Ford ED V8 | Goodyear | Andrea Montermini | 9 | Kesk | Kesk | DNS | DSQ | Kesk | NC | Kesk | 8 | 12 | Kesk | Kesk | Kesk | Kesk | Kesk | Kesk | Kesk | 0 |
| Väri | Tulos |
| --- | --- |
Sininen: Maaliin, ei pisteille
Violetti: Ei päässyt maaliin (Kesk)
Punainen: Ei selvinnyt karsinnasta kilpailuun (DNQ)
Musta: Hylättiin (DSQ)
Valkoinen: Ei osallistunut

Andrea Monterminin Pacific PR02 Saksan osakilpailussa vuonna 1995.
Na Stínadlech

| Na Stínadlech |
| --- | --- |

Rakennuksen tiedot
Sijainti:   Teplice
Koordinaatit:  50°38′24″N, 13°49′04″E
Avattu:  1973
Kenttä:  Nurmi
Käyttäjät
 FK Teplice 
Katsojakapasiteetti
 18 221 
Lisää rakennusartikkeleitaArkkitehtuurin teemasivulla
Na Stínadlech on Teplicessä Tšekin tasavallassa sijaitseva jalkapallostadion. Se toimii Tšekin pääsarjassa Gambrinus ligassa pelaavan FK Teplicen kotikenttänä. Tšekin jalkapallomaajoukkue pelaa myös usein otteluitaan Na Stínadlechilla.
Morecambenlahti

| Morecambenlahti> Morecambe Bay |
| --- | --- |
 Ilmakuva Morecambenlahdesta.
 fiMorecambe Bay 
Valtio:  Yhdistynyt kuningaskunta
Merialue:  Irlanninmeri
Pinta-ala:  310 km²
Morecambenlahti sijaitsee Luoteis-Englannissa Irlanninmeren itäosassa, Englannin järviseudusta etelään. Sen alueella on 310 neliökilometriä liejun ja hiekan peittämää vuorovesialankoa – enemmän kuin missään muualla Isossa-Britanniassa. Lahden maine vaarallisena vesialueena johtuu petollisista juoksuhiekoista ja arvaamattomasta nousuvedestä, jonka sanotaan liikkuvan laukkaavan hevosen nopeudella.
Maantiede ja luonto

Merkittävä osa Englannin järviseudun vesistöistä laskee Morecambenlahteen. Suurimpia jokia ovat Leven, Kent, Keer, Lune ja Wyre, joiden estuaarien ympärille on muodostunut lahden alueelle työntyviä niemiä. Lahden ympäristöstä on kuivatettu paljon marskimaata pelloiksi.
Morecamben ja Heyshamin rantalomakohteet sijaitsevat lahden itärannalla Lancashiren puolella. Vastakkaisella rannalla, Cumbrian puolella on Furnessin niemimaa, jonka kärjessä sijaitsee Barrow-in-Furnessin satamakaupunki.
Lahteen kuuluu seitsemän suurta saarta, joista jokainen sijaitsee Furnessin rannikolla. Walney on muita saaria huomattavasti suurempi; lahti päättyy lounaassa sen eteläkärkeen. Sheep, Piel, Chapel ja Foulney sijaitsevat vuorovesivyöhykkeellä, joten ne ovat saavutettavissa jalan laskuveden aikaan – juoksuhiekan ja nopean vuoroveden vuoksi ylityksessä tulee noudattaa äärimmäistä varovaisuutta. Roa on yhdistetty mantereeseen pengertietä pitkin ja Barrow’sta on tehty osa Barrow-in-Furnessin satama-aluetta.
Morecambenlahdella on monipuolinen linnusto ja arvokkaita merellisiä elinympäristöjä. Lahden pohjassa elää runsaasti sydänsimpukoita, joita paikalliset ovat kalastaneet useiden sukupolvien ajan.
Historia

Historioitsija John Whitaker antoi lahdelle sen nykyisen nimen vuonna 1771. Hän uskoi, että kreikkalainen maantieteilijä Klaudios Ptolemaios oli viitannut kirjoituksissaan lahteen Morikámbēn vuorovesialankona.
Lahdella on toiminut satojen vuosien ajan Englannin hovin nimittämiä oppaita, jotka opastavat kulkijat turvallisesti lahden poikki laskuveden aikaan. Koska lahden ylittäminen on vaarallista ja Järviseudun maasto on vaikeakulkuista, Furnessin niemimaa oli pitkään eristyksissä mantereesta ja sinne pääsi vain veneellä tai ylittämällä lahden jalkaisin.
Vuonna 1857 lahden ympäri rakennettiin Furness Railway, joka ylittää jokien estuaarit siltoja pitkin. Myös Lontoosta Glasgow’iin johtava West Coast Main Line kulkee lyhyen matkaa lahden rannalla.
Vuonna 1974 Morecambenlahdelta löydettiin Ison-Britannian toiseksi suurin maakaasuesiintymä, jonka kooksi arvioitiin liki 200 kuutiokilometriä. Parhaimpina vuosina kaasuntuotannolla katettiin jopa 15 prosenttia Britannian kaasuntarpeesta, mutta tuotanto on jo ohittanut huippupisteensä ja kääntynyt laskuun.
Aiheesta muualla

Kuvia tai muita tiedostoja aiheesta Morecambenlahti Wikimedia Commonsissa
Ihmisiä ylittämässä lahtea jalkaisin laskuveden aikaan.
Lahdesta kalastettuja sydänsimpukoita pakattuna säkkeihin.
Nefco

| Nefco |
| --- | --- |
Perustettu:  1990
Toimiala:  ympäristörahoitus
Kotipaikka:  Helsinki
Aiheesta muualla
Nefco.int
Infobox OKNimi-testi OK: 
Pohjoismaiden ympäristörahoitusyhtiö NEFCO (Nordic Environment Finance Corporation) on kansainvälinen rahoituslaitos, joka on erikoistunut ympäristö- ja ilmastoprojektien rahoitukseen. Tanskan, Suomen, Islannin, Norjan ja Ruotsin hallitukset perustivat Nefcon vuonna 1990. Nefcon tavoitteena on rahoittaa pohjoismaisten ympäristöratkaisujen ja pk-yritysten kansainvälistymishankkeita sekä osallistua julkisen sektorin hankkeisiin Itä-Euroopassa. Vuoteen 2021 mennessä Nefco on rahoittanut ja toteuttanut noin 1 500 hanketta, jotka ovat käsitelleet esimerkiksi energiatehokkuutta, uusiutuvaa energiaa, jäteveden puhdistusta, jätteenkäsittelyä ja puhtaampia teollisuuden prosesseja.
Nefcon pääkonttori sijaitsee Helsingissä. Yhtiön hallinnoimien rahastojen arvo oli vuonna 2020 yhteensä 598 miljoonaa euroa.
Aiheesta muualla

Viralliset kotisivut
Nabeul (kuvernementti)

| Nabeulin kuvernementti ولاية نابل‎‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  Nabeul
Pinta-ala:  2 788 km²
Väkiluku (2014):  787 920
 – väestötiheys:  282,6 as./km²
Lyhenteet:  
 – ISO 3166:  TN-21
Nabeul (arab. ولاية نابل‎‎‎‎‎‎‎‎, Wilāyat Nābil) on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Nabeul. Kuvernementissa on 787 920 asukasta (vuonna 2014) ja sen pinta-ala on 2 788 neliökilometriä.
Aiheesta muualla

Kuvia tai muita tiedostoja aiheesta Nabeulin kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
NRP Álvares Cabral (F331)

| NRP Álvares Cabral |
| --- | --- |


Aluksen vaiheet
Rakentaja:  Howaldtswerke-Deutsche Werft, Kiel
Kölinlasku:  1989
Laskettu vesille:  6. kesäkuuta 1990
Palveluskäyttöön:  24. toukokuuta 1991
Tekniset tiedot
Uppouma:  2 920 t (standardi) 3 200 t (kuormattu)
Pituus:  142 m
Leveys:  14,8 m
Syväys:  6,2 m
Koneteho:  CODOG: 2 x MTU 20V 956 TP92 -dieselmoottoria, á 8,14 MW 2 x GE LM2500 -kaasuturbiinia, á 38 MW
Nopeus:  32 solmua (max) 20 solmua (dieselmoottorit)
Miehistöä:  180
Aseistus
Aseistus:  1 x 100 mm Mod68 CADAM -tykki 1 x Phalanx CIWS 2 x 3 putkista 12,75" Mk32 torpedoputkea 2 x Mk141 neliputkista RGM-84 Harpoon 1 x Mk21 GLMS, jossa 8 kpl RIM-7 Sea Sparrow
NRP Álvares Cabral (runkonumero F331) on Portugalin laivaston vuonna 1990 vesillelaskettu Vasco da Gama -luokan fregatti.
Valmistus

Alus tilattiin Howaldtswerke-Deutsche Werftiltä Kielistä, missä köli laskettiin 1989. Se laskettiin vesille 6. kesäkuuta 1990 ja otettiin palvelukseen 24. toukokuuta 1991.
Aiheesta muualla

Kuvia tai muita tiedostoja aiheesta NRP Álvares Cabral (F331) Wikimedia Commonsissa
Vasco da Gama -luokan fregatit
Monsta X

| Monsta X |
| --- | --- |
 Monsta X vuonna 2019.
Tiedot
Toiminnassa:  2015–
Tyylilaji:  K-pop
Kotipaikka:   Etelä-Korea
Laulukieli:  korea
Jäsenet:  Shownu   Minhyuk   Kihyun   Hyungwon   Jooheon   I.M  
Entiset jäsenet:  Wonho  
Levy-yhtiö:  Starship Entertainment  
Aiheesta muualla
Kotisivut
Infobox OKNimi-testi OK: 
Monsta X (kor. 몬스타엑스) on vuonna 2015 perustettu kuusijäseninen eteläkorealainen yhtye, jonka levy-yhtiönä toimii Starship Entertainment. Yhtyeeseen kuuluvat Shownu, Minhyuk, Hyungwon, Kihyun, Jooheon ja I.M. Yhtyeeseen kuului alun perin myös Wonho, mutta hän lähti yhtyeestä yksityisistä syistä. Yhtye debytoi minialbumillaan Trespass 14. toukokuuta 2015.
Historia

Monsta X perustettiin eteläkorealaisen tosi-tv-sarjan No Mercy kautta, joka ensiesitettiin joulukuussa 2014.
Yhtyeen ensimmäinen minialbumi ”Trespass” ja samanniminen nimikkosingle julkaistiin 14. toukokuuta 2015. Saman vuoden syyskuussa, Monsta X julkaisi toisen minialbuminsa Rush yhdessä sen samannimisen singlen kanssa. Lokakuussa yhtye julkaisi kappaleen ”Hero” musiikkivideon samalta albumilta.
Yhtye järjesti heinäkuussa 2016 ensimmäisen soolokonserttinsa MONSTA X THE FIRST LIVE X CLAN ORIGINS, jonka liput myytiin loppuun viidessä minuutissa. Monsta X julkaisi kolmannen minialbuminsa The Clan Part. 1 LOST ja sen nimikkosinglen ”All In” 18. toukokuuta 2016. Albumi nousi 5. sijalle Billboardin koko maailman albumilistalla ja kärkisijalle Hanteon albumilistalla. Yhtye julkaisi musiikkivideon albumin kappaleeseen ”Stuck” myöhemmin elokuussa. Starship Entertainment perusti Monsta X:n ja yhtiön toisen yhtyeen Cosmic Girlsin jäsenistä alaryhmän Y Teen, joka markkinoi eteläkorealaisen KT-teleoperaattorin tarjoamia palveluita. Ryhmä julkaisi singlen ”Do Better” ja sen musiikkivideon 6. elokuuta 2016. Monsta X:n neljäs minialbumi The Clan Part. 2 GUILTY ja sen nimikkosinglen ”Fighter” musiikkivideo julkaistiin 4. lokakuuta 2016.
31. lokakuuta 2019 Starship Entertainment julkaisi tiedotteen, jossa kerrottiin että Wonho on päättänyt lähteä ryhmästa ja että Monsta X jatkaa kuusijäsenisenä.